સામાન્ય રીતે નવું નાટક રિલીઝ થયા પછી પ્રોડ્યુસરના ઘરમાં ફર્નિચર બદલાતું હોય છે, નવી ગાડી આવી જતી હોય છે કે પછી નાટક પૂરું થયા પછી ફૉરેનમાં વેકેશનની એક ટૂર ફૅમિલી સાથે થઈ જતી હોય છે; પણ મનહર ગઢિયાના ઘરમાં આજે પણ એ જ ફર્નિચર છે જે વષોર્ પહેલાં હતું, આજે પણ તે પોતાની જૂની કાર જ વાપરે છે. નવા નાટકથી તેમની રહેણીકરણીમાં કોઈ ફરક નથી આવતો. મનહરભાઈ કહે છે, ‘કમર્શિયલ નાટકોને આ વાત લાગુ પડી શકે, પણ મારા જેવા નાટકો પ્રોડ્યુસ કરનારાને આનાથી કંઈ ફરક ન પડે. હા, એટલું થાય કે મારું નવું નાટક રિલીઝ થાય એટલે મને પહેલાં આવતી એના કરતાં વધારે સારી ઊંઘ આવે અને કંઈક કર્યાનો આનંદ બેવડાઈ જાય.’